**БОСНА И ХЕРЦЕГОВИНА**

**ФЕДЕРАЦИЈА БОСНЕ И ХЕРЦЕГОВИНЕ**

**ФЕДЕРАЛНО МИНИСТАРСТВО ЕНЕРГИЈЕ, РУДАРСТВА И ИНДУСТРИЈЕ**

**Нацрт**

**ЗАКОН О ЈАВНО - ПРИВАТНОМ ПАРТНЕРСТВУ**

**ФЕДЕРАЦИЈЕ БОСНЕ И ХЕРЦЕГОВИНЕ**

**Сарајево, 2024. године**

**ЗАКОН О ЈАВНО – ПРИВАТНОМ ПАРТНЕРСТВУ**

**ФЕДЕРАЦИЈЕ БОСНЕ И ХЕРЦЕГОВИНЕ**

**ПОГЛАВЉЕ I. – ЗАЈЕДНИЧКЕ ОДРЕДБЕ**

**Одјељак А. - ОСНОВНЕ ОДРЕДБЕ**

**Члан 1.**

**(Предмет)**

1. Овим Законом уређује се појам и предмет јавно - приватног партнерства (у даљем тексту: ЈПП), модели ЈПП-а, дефиниције и начела ЈПП-а, ризици ЈПП-а, надлежности за пројекте ЈПП-а, правно лице посебне намјене, планирање и припремање пројеката ЈПП-а, поступак предлагања, одобравања и провођења пројеката ЈПП-а, поступак избора приватног партнера, права и обавезе јавних и приватних партнера, поступак правне заштите, Регистар уговора о ЈПП-у, надлежност за поступак оцјене и одобравања приједлога пројеката ЈПП-а, документације за надметање и приједлога уговора о ЈПП-у, прекршајне одредбе и друга питања од значаја за ЈПП.
2. На питања која нису уређена овим Законом, примјењиваће се посебни закони, зависно од јавне услуге која је предмет ЈПП-а.

**Члан 2.**

**(Родно значење израза)**

Изрази који се користе у овом закону, а који имају родно значење, без обзира да ли су кориштени у мушком или женском роду, обухватају на једнак начин мушки и женски род.

**Члан 3.**

**(Појам и предмет ЈПП-а)**

1. ЈПП представља модел дугорочног уговорног односа између јавног партнера и приватног партнера с циљем пружања нове и/или унапређења постојеће јавне услуге и/или задовољења јавне потребе, путем пројекта ЈПП-а.
2. Предмет пројекта ЈПП-а је грађење и/или реконструкција и одржавање и/или управљање јавним инфраструктурним објектима и/или јавном инфраструктуром с циљем пружања јавне услуге и/или задовољења јавне потребе из надлежности јавног партнера.
3. ЈПП подразумијева учешће приватног партнера које је основано на преузимању и расподјели ризика између јавног и приватног партнера уз употребу техничких, управљачких и иновативних компетенција приватног партнера с циљем оптималног управљања ризиком током провођења пројекта ЈПП-а.
4. ЈПП укључује дјелимично или потпуно финансирање пројеката ЈПП-а од стране приватног партнера, изузев ако се утврди непотребним.
5. ЈПП се проводи у складу са условима уговора закљученог између јавног и приватног партнера који садржи одговарајуће функционалне спецификације и резултате претходно утврђене у поступку одобравања пројекта ЈПП-а.
6. Уговор путем којег се остварује партнерство јавног и приватног сектора могу бити:
7. основни модел по којем приватни партнер преузима ризик расположивости предметне јавне услуге у складу са уговореним стандардима и по којем се плаћање накнаде приватном партнеру у потпуности или већим дијелом врши из буџета,

б) посебни модел по којем приватни партнер преузима ризик потражње и по којем се плаћање накнаде приватном партнеру у потпуности или већим дијелом врши од крајњег корисника.

(7) Јавни партнер може, уговором о ЈПП-у и у складу са сврхом пројекта ЈПП-а, допустити обављање комерцијалних дјелатности са циљем наплате прихода од трећих лица на тржишту, као и заснивање права грађења и другог стварног права у корист приватног партнера у складу са посебним прописима.

**Члан 4.**

**(Значење појединих израза)**

Поједини изрази, у смислу овога закона, имају сљедећа значења:

1. јавно тијело је Федерација Босне и Херцеговине – Влада Федерације Босне и Херцеговине (у даљем тексту: Влада Федерације БиХ), јавна установа чији је оснивач Федерација Босне и Херцеговине и јавно предузеће или привредно друштво у власништву или већинском власништву Федерације Босне и Херцеговине (у даљем тексту: јавно тијело),

б) пројекат јавно-приватног партнерства (у даљем тексту: пројекат ЈПП-а) је пројекат који се планира, припрема, одобрава, уговара и проводи у складу са одредбама овог закона,

ц) приватни партнер је правно лице посебне намјене (у даљем тексту: ПЛПН) које је изабрани понуђач, у складу са одредбама овог закона, основао у складу са прописима у Босни и Херцеговини, у сврху закључивања уговора о ЈПП-у и провођења пројекта ЈПП-а,

д) јавни партнер је једно или више јавних тијела који закључује односно закључују уговор о ЈПП-у са ПЛПН у сврху провођења пројекта ЈПП-а,

е) уговор о ЈПП-у је уговор закључен између јавног партнера и приватног партнера, којим се у сврху провођења пројеката о ЈПП-у уређују права и обавезе уговорних страна,

ф) понуђач је домаће или страно приватно правно лице које самостално или са другим домаћим и/или страним приватним правним лицем учествује у поступку додјеле уговора о ЈПП-у у складу са одредбама овог закона,

г) изабрани понуђач је понуђач, који је изабран као најуспјешнији понуђач у поступку додјеле уговора о ЈПП-у у складу са одредбама овог закона,

1. укупни животни трошкови представљају трошкове јавног добра, укључујући трошкове грађења, трошкове одржавања, трошкове замјене истрошене опреме и материјала, квантификоване ризике, те по потреби трошкове кориштења (чишћење, енергенти, обезбјеђење и др.), ако је кориштење укључено у предмет уговора, те приходе од трећих лица (комерцијалне приходе) уколико таква могућност постоји,

и) компаратор трошкова јавног сектора (Public Sector Comparator, у даљем тексту: PSC) је поређење садашње вриједности укупних животних трошкова у уговореном периоду пројекта по традиционалном (буџетском) моделу финансирања у односу на исту врсту трошкова проведеног по моделу ЈПП-а. PSC укључује и израчун накнаде у новцу потребне за намирење укупних трошкова, расхода и одљева пројекта, алокацију ризика између уговорних страна, те квантификацију алоцираних ризика,

1. oчekivana вриједност за новац (Value for Money, у даљем тексту: VfM) представља позитивну разлику између садашње вриједности укупних животних трошкова у уговореном периоду пројекта по традиционалном (буџетском) моделу финансирања исказаних у PSC јавног сектора и садашње вриједности укупних животних трошкова у истом уговорном периоду у случају провођења пројекта по моделу ЈПП-а.

**Члан 5.**

**(Начела)**

У провођењу овог закона, јавни партнер је дужан поштовати и проводити сљедећа начела:

1. заштите јавног интереса, које подразумијева најефективније кориштење јавних средстава у вези са реализацијом пројекта ЈПП-а и његовом сврхом,

б)једнаког и правичног третмана, које подразумијева забрану дискриминације по било ком основу између учесника у поступку додјеле уговора, као и избора приватног партнера, те обавезу да учесници у поступку избора приватног партнера имају потпуне и тачне информације о поступку, стандардима и критеријима за избор,

ц) ефикасности, подразумијева да се поступак избора приватног партнера и закључење уговора проводи у роковима и на начин прописан овим законом, са што мање трошкова за јавног и приватног партнера,

д) слободног тржишног надметања које обухвата забрану ограничавања конкуренције између учесника и обавезу прихватања свих учесника чије понуде задовољавају услове прописане законом и подзаконским актима,

е) транспарентности у додјели уговора који подразумијева високи степен доступности информација о пројекту ЈПП-а,

ф) економичности, како би се поступак додјеле уговора ЈПП-а провео што брже и са што мање трошкова, уз уважавање свих законом прописаних процедура,

г)заштите природне средине и промоције одрживог развоја, која подразумијева обавезу покретања и дизајнирања пројеката ЈПП-а, на начин који ће да обезбиједи очување природних ресурса,

x) аутономије воље уговорних страна, која обухвата слободу уговорних страна да, у складу са законом и другим прописима, као и добрим пословним обичајима, своја међусобна права и обавезе уреде по својој вољи.

**Члан 6.**

**(Ризици)**

1. Ризик представља будући неизвјестан догађај чије је наступање независно од воље уговорних страна.
2. Основни ризици који се морају узети у обзир приликом одобравања пројеката ЈПП-а су сљедећи:
3. ризик изградње представља догађаје у вези са иницијалном фазом укључивања имовине, као што су кашњења у испорукама, непоштовање одређених стандарда, додатни трошкови, технички недостаци, негативни спољни ефекти (укључујући ризик околине), те компензациона плаћања трећим странама,

б) ризик расположивости (доступности) чини случајеве у којима се током употребе имовине партнер може позвати на одговорност због неадекватног управљања које је проузроковало нижи обим услуге од уговором договореног или услуге нису достигле ниво квалитета који је прецизиран уговором,

ц) ризик потражње представља промјену у потражњи, односно постојање више или ниже потражње него што је била очекивана када је уговор потписиван, не процјењујући особине приватног партнера, при чему промјена потражње може бити узрокована субјективним, али и објективним разлозима,

д) ризик тачности и квалитете улазних информација, који подразумијева да се пројекти ЈПП-а заснивају на тачним подацима који представљају подлогу за израду студије економске изводљивости,

1. ризик избора партнера из приватног сектора је примјерен ризик који је повезан са формирањем партнерства са непознатим партнерима,

ф)регулаторни, односно уговорни ризици који су садржани у самим уговорима, као и испуњавању обавеза које произилазе из њих, при чему њихово неиспуњавање може да угрози поједине пројектне активности, али и цијели пројекат,

г) околишни (еколошки) и археолошки ризици, су примјерени ризици локације који директно повећавају трошкове изградње и извођења цијелог пројекта, укључујући и ризике ради негативне реакције јавности и локалне заједнице на сам пројекат,

1. ризик одрживости пројекта представља ризик у смислу добијања адекватне вриједности за новац.

**Одјељак Б. - СУБЈЕКТИ ЈПП-а**

**Члан 7.**

**(Надлежности за пројекте ЈПП-а)**

1. За пројекте Федерације Босне и Херцеговине (у даљем тексту: Федерација БиХ), планирање потенцијалних пројеката ЈПП-а, припрема приједлог пројеката ЈПП-а, провођење поступка избора консултанта, провођење поступка додјеле уговора о ЈПП-у и надзор над провођењем уговора о ЈПП-у је у надлежности односног ресорног министарства.
2. За пројекте јавне установе чији је оснивач Федерација БиХ и привредног друштва у власништву или већинском власништву Федерације БиХ, провођење активности из става (1) овог члана је у надлежности односног јавног тијела.
3. Влада Федерације БиХ усваја планове потенцијалних пројеката, доноси одлуку о опредјељености за успостављање ЈПП-а, даје сагласност на приједлоге уговора о ЈПП-y.
4. Једно или више јавних тијела може овластити друго јавно тијело за провођење појединих или свих поступака из става (1) овог члана.
5. Међусобна права и обавезе јавна тијела из овога члана регулишу међусобним споразумом.
6. Влада Федерације БиХ може одлуком одредити јавно тијело које ће бити носилац послова јавног партнера, односно овластити одређено јавно тијело за провођење активности из става (1) овога члана.

**Члан 8.**

**(Правно лице посебне намјене)**

1. ПЛПН је правно лице које је изабрани понуђач, у складу са одредбама овог закона, основао у сврху закључивања уговора о ЈПП-у и провођења пројекта ЈПП-а.
2. ПЛПН обавља искључиво регистроване дјелатности потребне за провођење пројеката ЈПП-а за које је основан.
3. ПЛПН се оснива и послује у складу са прописима који су на снази у Босни и Херцеговини.

**ПОГЛАВЉЕ II. – ПРОЈЕКАТ ЈПП-а**

**Одјељак А. - ПЛАНИРАЊЕ И ПРИПРЕМАЊЕ ПРОЈЕКАТА ЈПП-а**

**Члан 9.**

**(Планирање потенцијалних пројеката ЈПП-а)**

1. Јавна тијела, у случају постојања потенцијала за успостављање ЈПП-а за провођење једног или више пројеката ЈПП-а из своје надлежности, дужни су израдити средњорочни и годишњи план потенцијалних пројеката ЈПП-а.
2. Средњорочни план потенцијалних пројеката ЈПП-а садржи привредне и друге области из надлежности јавног тијела Федерације БиХ у периоду од три године, који мора бити усклађен са документом оквирног буџета јавног тијела, односно трогодишњим планом јавног тијела.
3. Годишњи план потенцијалних пројеката ЈПП-а мора бити усклађен са годишњим буџетом јавног тијела, односно са годишњим финансијским планом јавног тијела и средњорочним планом потенцијалних пројеката ЈПП-а.
4. Приликом израде плана из ст. (2) и (3) овог члана, јавно тијело може организовати јавне консултације ради обезбјеђења учешћа заинтересованих страна.
5. Јавно тијело чији је оснивач Федерација БиХ или јавно тијело у власништву или већинском власништву Федерације БиХ обавезно је прибавити мишљење ресорног министарства на приједлог плана из ст. (2) и (3) овог члана.
6. Ресорно министарство у обавези је прибавити претходно мишљење Федералног министарства финансија на приједлог плана из ст. (2) и (3) овог члана.
7. Ресорно министарство доставља Федералном министарству енергије, рударства и индустрије (у даљем тексту: Министарство) приједлог плана из ст. (2) и (3) овог члана у који су укључени потенцијални пројекти ЈПП-а јавних тијела из ресорне надлежности, најкасније до фебруара текуће године.
8. Приједлоге планова достављене у складу са ставом (7) овог члана, Министарство подноси Влади Федерације БиХ на разматрање и усвајање, најкасније до марта текуће године.
9. Усвојене планове из става (8) овог члана, Министарство објављује на својој wеб страници, најкасније у року од осам дана од дана њиховог усвајања и исте доставља Федералном министарству финансија.
10. На основу усвојених планова из става (8) овог члана, Федерално министарствo финансија сачињава Каталог потенцијалних пројеката ЈПП-а из надлежности Федерације БиХ, који се објављује на wеб страници Владе Федерације БиХ, Министарства и Федералног министарства финансија, најкасније до краја априла текуће године.
11. Средства потребна за планирање потенцијалних пројеката ЈПП-а обезбјеђује јавно тијело.
12. Влада Федерације БиХ на приједлог Министарства доноси уредбу којом ће се ближе уредити садржај средњорочног и годишњег плана потенцијалних пројеката ЈПП-а, начин припреме Каталога потенцијалних пројеката ЈПП-а и друга питања од значаја за провођење овог закона.

**Члан 10.**

**(Припремање приједлога пројекта ЈПП-а )**

1. За потенцијалне пројекте ЈПП-а из члана 9. став (1) овог закона, припрема се приједлог пројекта ЈПП-а, који садржи:

а) основне податке о приједлогу пројекта,

б) техничку студију изводљивости,

ц) студију оправданости.

1. Садржај приједлога пројекта ЈПП-а ближе ће се уредити уредбом из члана 9. став (12) овог закона.
2. Средства потребна за приремање приједлога пројекта ЈПП-а обезбјеђује јавно тијело.

**Члан 11.**

**(Техничка студија изводљивости пројекта ЈПП-а)**

Техничка студија изводљивости пројекта ЈПП-а обавезно садржи:

1. анализу потражње,

б) анализу стратешких опција,

ц) околинску анализу - идентификација околинске одрживости пројекта, са процјеном трошкова избјегавања и корекције негативних утицаја на околину и ублажавање климатских промјена,

д) техничко рјешење укључујући процјену трошкова.

**Члан 12.**

**(Студија оправданости пројекта ЈПП-а)**

Студија оправданости пројекта ЈПП-а обавезно садржи:

1. кратак опис пројекта,

б) анализу финансијске рентабилности и одрживости пројекта и економске оправданости пројекта, на основу анализе трошкова и користи (Cost-Benefit Analysis),

ц) предложени модел плаћања накнаде приватном партнеру: модел плаћања у потпуности или већим дијелом од стране јавног тијела или модел плаћања у потпуности или већим дијелом од стране крајњих корисника,

д) идентификацију, вредновање и алокацију ризика (PSC и процјену VfM),

1. неопходна финансијска средства из буџета, односно неопходна финансијска средства која треба да обезбиједи јавно тијело,

ф) правни и економски статус власништва пројекта,

г) ризике реализације пројекта,

x) друге потребне елементе.

**Члан 13.**

**(Консултант)**

1. Јавно тијело, односно јавни партнер, може ангажовати једног или више консултаната за пружање стручне подршке у припреми приједлога пројекта ЈПП-а, уговарању пројекта ЈПП-а, те управљања уговором о ЈПП-у.
2. Консултант је домаће или страно правно, односно физичко лице које посједује специјалистичка знања потребна за припремање, уговарање и провођење пројеката ЈПП-а у складу са овим законом.
3. За пружену стручну подршку из става (1) овога члана консултант одговара према општим прописима, правилима струке и одредбама уговора склопљеног са јавним тијелом, односно јавним партнером.
4. Консултант не смије у истом пројекту истовремено бити савјетник или запосленик јавног тијела и приватног партнера, односно повезано лице са јавним тијелом и приватним партнером.
5. Јавно тијело поступак избора консултанта проводи у складу са прописима којима се уређује област јавних набавки.
6. Услови за избор, као и права и обавезе консултанта уредиће се уредбом из члана 9. став (12) овог закона.
7. Правна заштита у поступку избора консултанта остварује се у складу са прописима из области јавних набавки.

**Одјељак Б. - ПРЕДЛАГАЊЕ И ОДОБРАВАЊЕ ПРОЈЕКАТА ЈПП-а**

**Члан 14.**

**(Предлагање пројеката ЈПП-а)**

1. Јавна тијела су овлаштена предлагати провођење пројеката ЈПП-а на начин утврђен одредбама овог закона и подзаконских аката донесених на основу овог закона.
2. У циљу утврђивања тржишног интереса потенцијалних приватних партнера за учествовањем у провођењу пројеката путем ЈПП-а, јавна тијела могу објавити јавни позив за исказивање интереса за реализацију пројеката ЈПП-а.
3. Јавни позив за исказивање интереса за реализацију одређеног пројекта путем ЈПП-а објављује се на wеб страници јавног тијела.
4. Припремљени приједлог пројекта ЈПП-а јавно тијело доставља Федералном министарствy финансија на одобрење.
5. Федерално министарствo финансија, након оцјене садржаја приједлога пројекта, уколико су испуњени услови, одобрава приједлог пројекта ЈПП и исти доставља јавном тијелу у року од 30 дана од дана достављања приједлога пројекта.
6. У случају да Федерално министарствo финансија не изда одобрење, дужнo је у року из става (5) овог члана јавном тијелу доставити мишљење о утврђеним недостацима приједлога пројекта.
7. Уколико јавно тијело не отклони утврђене недостатке из датог мишљења из става (6) овог члана у року од 60 дана сматра се да је одустало од приједлога пројекта ЈПП-а, о чему Федерално министарствo финансија доноси закључак.
8. Јавно тијело, по пријему одобрења из става (5) овог члана, доставља ресорном министарству цјелокупну документацију као и прибављена мишљења из члана 16. овог закона.
9. Ресорно министарство у року од 15 дана од дана пријема документације из става (8) овог члана сачињава и доставља Влади Федерације БиХ приједлог одлуке о опредјељености за успостављање ЈПП-а ради провођења пројекта ЈПП-а.

**Члан 15.**

**(Приједлог заинтересованих лица)**

1. Одредба из члана 14. став (1) овог закона не искључује могућност давања приједлога пројеката ЈПП-а од стране пословног сектора, односно привредних комора, асоцијација пословног сектора и других заинтересованих лица путем надлежног министарства.
2. Надлежно министарство може да прихвати приједлог из става (1) овог члана под условом да се тај приједлог не односи на пројекат обухваћен планом потенцијалних пројеката из члана 9. ст. (2) и (3) овог закона.
3. На основу приједлога заинтересованог лица и одлуке о прихватању из става (2) овог члана, јавно тијело припрема приједлог пројекта и на одговарајући начин поступа у складу са чланом 14. овог закона.
4. Накнаду објективних и оправданих трошкова израде прелиминарног приједлога из става (1) овог члана извршиће изабрани понуђач након окончања поступка додјеле уговора, односно приватни партнер у складу са уговором о ЈПП-у.
5. Предлагач из става (1) овог члана, може учествовати у поступку додјеле уговора о ЈПП-у под једнаким условима са осталим понуђачима и не смије имати повлаштен третман.
6. Форма и садржај приједлога из става (1) овог члана, као и услови учешћа понуђача у поступку одлучивања и додјеле уговора о ЈПП-у по приједлогу заинтересованих лица, уредиће се уредбом из члана 9. став (12) овог закона.

**Члан 16.**

**(Прилози уз приједлог пројекта ЈПП-а)**

Јавно тијело дужно је приликом достављања пројекта у складу са чланом 14. став (4) овог закона, доставити Федералном министарствy финансија:

1. претходно мишљење Федералног министарства финансија о усклађености приједлога пројекта са буџетским пројекцијама и плановима, фискалним ризицима и ограничењима прописаним посебним прописима, као и о финансијској и фискалној одрживости приједлога пројекта,

б) мишљење надлежног министарства о усклађености приједлога пројекта са секторским развојним плановима и стратегијама, односно прописима из подручја његове надлежности,

ц) одлуку о именовању консултанта, уколико је изабран.

**Члан 17.**

**(Статус пројекта ЈПП-а)**

1. Влада Федерације БиХ на приједлог ресорног министарства из члана 14. став (9) овог закона, доноси одлуку о опредијељености за успостављање ЈПП-а ради провођења пројекта ЈПП-а или закључак о неприхватању приједлога пројекта ЈПП-а.
2. Влада Федерације БиХ одлуку, односно закључак из става (1) овог члана доставља ресорном министарству у року од 15 дана од дана доношења одлуке односно закључка.
3. Приједлог пројекта стиче статус пројекта искључиво на основу одлуке из става (1) овог члана.

**ПОГЛАВЉЕ III. – ДОДЈЕЛА УГОВОРА, РЕГИСТАР И НАДЗОР**

**Одјељак А. - ДОДЈЕЛА И САДРЖАЈ УГОВОРА О ЈПП-у**

**Члан 18.**

**(Поступак додјеле уговора о ЈПП-у)**

1. На основу одлуке из члана 17. став (1) овог закона, јавно тијело проводи поступак додјеле уговора о ЈПП-у.
2. Поступак из става (1) овог члана проводи се путем јавног позива који траје 60 дана, почев од дана објављивања јавног позива у „Службеним новинама Федерације БиХ“.
3. Јавно тијело, прије објављивања јавног позива, дужно је Федералном министарствy финансија доставити одлуку из члана 17. став (1) овог закона и овјерену копију документације за надметање на оцјену и одобравање.
4. Федерално министарствo финансија на основу оцјене о усклађености документације са одобреним пројектом ЈПП-а, одобрава употребу документације за надметање у року од 15 дана од дана запримања документације из става (3) овог члана.
5. На основу резултата јавног позива, јавно тијело доноси одлуку о изабраном понуђачу.
6. Прије закључивања уговора о ЈПП-у јавно тијело је дужно путем ресорног министарства прибавити мишљење Федералног правобранилаштва на приједлог уговора о ЈПП-у и сагласност Владе Федерације БиХ за његово закључивање.
7. На основу одлуке из става (5) и сагласности из става (6) овог члана, јавно тијело закључује уговор о ЈПП-у са ПЛПН чији је оснивач изабрани понуђач.
8. Уколико се не добије сагласност из става (6) овог члана, надлежно јавно тијело доноси одлуку о поништавању одлуке о изабраном понуђачу, која је коначна и против које изабрани понуђач може непосредно покренути управни спор код надлежног суда.
9. Средства за провођење поступка додјеле уговора о ЈПП-у обезбјеђује јавно тијело.
10. Поступак додјеле уговора о ЈПП-у ближе ће се уредити уредбом из члана 9. став (12) овог закона.

**Члан 19.**

**(Обавезни садржај уговора о ЈПП-y)**

1. Уговор о ЈПП-у нарочито садржи:

а) правни основ за закључивање уговора о ЈПП-у,

б) уговорне стране,

ц) дефиницију појединих појмова и израза у уговору о ЈПП-у,

д) предмет уговора о ЈПП-у,

е) сврху предмета уговора о ЈПП-у,

ф) постављене стандарде услуга и друге стандарде у вези предмета уговора о ЈПП-у,

г) период на који се закључује уговор о ЈПП-у,

х) имовинска права и обавезе уговорних страна,

и) подјелу ризика и односних обавеза између уговорних страна,

ј) међусобне финансијске обавезе уговорних страна,

к) финансијски модел и осталe финансијскe елементe уговора о ЈПП-у,

л) финансијске и друге потребне гаранције ПЛПН за извршење уговора о ЈПП-у,

м) гаранције оснивача ПЛПН за обавезе ПЛПН у извршењу уговора о ЈПП-у,

н) догађаје и околности које могу проузрочити штету и начин поступања уговорних страна у случају њиховог настанка,

о) вишу силу и процедуру за поступање уговорних страна,

п) уговорне казне,

р) затезне камате,

с) полице осигурања,

т) посљедице неиспуњавањa уговорних обавеза,

у) престанак уговора о ЈПП-у,

в) раскид уговора о ЈПП-у и посљедице раскида овог уговора,

з) заштиту околине,

аа) заштиту налазишта и предмета од природног, историјског, историјско- културног и/или градитељског насљеђа,

бб) измјене и допуне уговора о ЈПП-у,

цц) заштиту интелектуалног власништва, пословну тајну и тајност података,

дд) право и начин надзора од стране јавног партнера над провођењем уговора о ЈПП-у,

ее) периодичну екстерну ревизију провођења пројекта ЈПП-а,

фф) поступак и услове преузимања инфраструктуре која је предмет ЈПП-а,

гг) остале елементе уговора о ЈПП-у, када је потребно,

хх) начин рјешавања спорова насталих у извршавању уговора о ЈПП-у,

ии) салваторнy клаузулy,

јј) директнy примјенy прописа и тумачење уговора о ЈПП-у и

кк) ступање на снагу уговора о ЈПП-у.

(2) На питања из уговора о ЈПП-у која нису уређена овим законом примјењују се одредбе прописа којима се уређују облигациони односи.

**Члан 20.**

**(Измјене yговора о ЈПП-у)**

1. Уговор о ЈПП-у може се измијенити без провођења новог поступка додјеле:
2. ако је до потребе за измјеном дошло због околности које јавни партнер није могао предвидјети и ако се измјеном не мијења укупна природа ЈПП-а,

б) ако се измјене, без обзира на њихову вриједност изражену у новцу, не сматрају битним измјенама уговора о ЈПП-у из става (2) овог члана.

1. Битне измјене уговора о ЈПП-у у смислу става (1) тачка б) овога члана су измјене које:
   1. уводе услове који би, да су били дио основног поступка одабира приватног партнера, омогућили подношење другачијих понуда од оних које су поднесене у основном поступку или би омогућили одабир другачије понуде од понуде одабране у основном поступку или

б) знатно проширују предмет уговора о ЈПП-у на радове или услуге које нису

обухваћене основним уговором или

ц) мијењају економску равнотежу уговора о ЈПП-у у корист приватног партнера на начин који није био предвиђен у условима основног уговора о ЈПП-у.

1. У случају промјене прописа након закључивања уговора о ЈПП-у који погоршавају положај приватног или јавног партнера, уговор се може измијенити без ограничења из става (1) овог члана, а у обиму који је неопходан да се приватни, односно јавни партнер доведе у положај у којем је био у моменту закључивања, с тим да рок трајања уговора о ЈПП-у ни у ком случају не може бити дужи од рока одређеног чланом 21. овог закона.
2. Измјена уговора о ЈПП-у се може провести само уз сагласност Владе Федерације БиХ.

**Члан 21.**

**(Трајање и пренос уговора о ЈПП-у и промјена власничке структуре у ПЛПН)**

1. Рок на који се закључује уговор о ЈПП-у одређује се на начин који не ограничава тржишну конкуренцију више него је то потребно да се обезбједи амортизација улагања приватног партнера и разумно вријеме поврата уложеног капитала, узимајући у обзир ризике повезане са комерцијалном употребом предмета уговора.
2. Рок из става (1) овог члана не може бити краћи од пет година нити дужи од 30 година и не може се продужити, осим у случају испуњености услова из члана 20. овог закона.
3. Уговор о ЈПП-у може се пренијети на друго правно лице, само уз претходну сагласност Владе Федерације БиХ.
4. Пренос уговора о ЈПП-у из става (3) овог члана ће се уредити уредбом из члана 9. став (12) овог закона.
5. Приватни партнер може промијенити власничку структуру, само уз претходну сагласност Владе Федерације БиХ.

**Члан 22.**

**(Подуговарање)**

1. Приватни партнер може да закључи уговор са подизвођачем, односно подуговарачем који испуњава услове из јавног позива и услове предвиђене важећим прописима за обављање професионалне дјелатности потребне за извршавање обавеза утврђених тим уговором ако је та могућност предвиђена пројектом ЈПП-а, јавним позивом, односно уговором о ЈПП-у.
2. Приватни партнер је солидарно одговоран за извршење уговорних обавеза подизвођача, односно подуговарача из става (1) овог члана, осим ако уговором о ЈПП-у није другачије одређено.

**Одјељак Б. - РЕГИСТАР**

**Члан 23.**

**(Регистар уговора о ЈПП-у)**

1. Јавни партнер обавезан је доставити Федералном министарствy финансија склопљени уговор о ЈПП-у са свим додацима и измјенама уговора.
2. Склопљени уговор о ЈПП-у са свим додацима који чине његов саставни дио, као и све измјене уговора и његових додатака уписују се у Регистар уговора о ЈПП-у који води Федерално министарствo финансија.
3. Регистар уговора о ЈПП-у из става (2) овог члана је јаван и води се у писаној форми и електронски.
4. Уредбом из члана 9. став (12) овог закона ближе ће се уредити успостављање и начин вођења Регистра уговора о ЈПП-у.

**Одјељак Ц. – НАДЗОР**

**Члан 24.**

**(Надзор над провођењем пројеката ЈПП-а)**

1. Јавни партнер прати провођење и врши надзор над провођењем пројеката ЈПП-а у складу са својим надлежностима и одредбама овог закона.
2. Јавни партнер је дужан редовно, а најмање једанпут годишње извјестити ресорно министарство и Федерално министарствo финансија о провођењу пројеката ЈПП-а.
3. На захтјев Федералног министарства финансија јавни партнер и ПЛПН су дужни пружити тражене податке и доставити одговарајуће акте о провођењу пројекта ЈПП-а.
4. Права и обавезе јавног и приватног партнера у поступку надзора над провођењем пројеката ЈПП-а, као и поступак и образац за извјештавање о провођењу уговора о ЈПП-у уређује се уредбом из члана 9. став (12) овог закона.

**Члан 25.**

**(Обавеза достављања документације у сврху надзора над провођењем пројеката ЈПП-а)**

1. У сврху надзора над провођењем пројеката ЈПП-а јавни партнер, односно ПЛПН дужно је доставити Федералном министарствy финансија у року од 30 дана од дана ступња на снагу уговора о ЈПП-у овјерене копије сљедећих докумената:
2. уговор о ЈПП-y,

б) акт о оснивању ПЛПН,

ц) уговоре о стицању и преношењу права својине, права грађења и других стварних права,

д) уговоре о пружању услуга (инсталација, имплементација, интеграција и одржавање информационо - комуникационих система и друге сродне услуге),

1. уговоре о извођењу радова са извођачима и подизвођачима (грађењe, реконструкција, санација, проширење и други сродни радови),

ф) уговоре о управљању и одржавању инфраструктуром,

г) уговоре о пружању услуга (савјетовање, пројектовање, управљање, одржавање и друге сродне услуге),

1. уговоре о обезбјеђењу од ризика (полице осигурања), и

и) друге уговоре и правне акте по потреби.

1. Јавни партнер, односно ПЛПН дужан је за вријеме трајања уговорног односа достављати Федералном министарствy финансија овјерене копије измјена и допуна докумената из става (1) овог члана у року од 30 дана од дана њиховог настанка.

**ПОГЛАВЉЕ IV. – НАДЛЕЖНО ТИЈЕЛО ЗА ОЦЈЕНУ И ОДОБРАВАЊЕ ПРОЈЕКАТА ЈПП-а**

**Одјељак А. - Федерално министарствo финансија**

**Члан 26.**

**(Послови пројеката ЈПП-а)**

Влада Федерације БиХ преноси јавна овлаштења за послове у вези са планирањем, предлагањем, одобравањем, провођењем и надзором пројеката ЈПП-а, које у складу са одредбама овог закона и аката донесених на основу овог закона, проводи Федерално министарствo финансија.

**Одјељак Б. - Надлежности**

**Члан 27.**

**(Надлежности Федералног министарствa финансија из области ЈПП-а )**

1. Федерално министарствo финансија из области ЈПП-а обавља сљедеће послове:
2. проводи поступак оцјене и одобравања приједлога пројеката ЈПП-а, документације за надметање, те приједлога уговора, у складу са одредбама овог закона,

б) доноси одлуке и припрема приједлоге рјешења,

ц) врши надзор над провођењем пројеката ЈПП-а,

д) успоставља и води Регистар пројеката ЈПП-а,

1. припрема и даје стручна мишљења о појединим питањима из овог закона и прописа донесених на основу овог закона,

ф) врши стручни увид, прати и/или обавља надзор провођења пројеката ЈПП-а,

г) предлаже овлаштеним предлагачима измјене и допуне овог закона и других прописа о ЈПП-у,

1. организује континуиране обавезне програме едукације за јавна тијела и друге учеснике ЈПП-а,

и) утврђује план и програм континуиране обавезне професионалне едукације за јавна тијела и друге учеснике,

1. сарађује са домаћим научним и истраживачким институцијама, академском заједницом, пословном заједницом, социјалним партнерима, привредним и невладиним удружењима и другим заинтересованим странама у сврху унапређивања примјене модела ЈПП-а на нивоу јавне власти,
2. промовише и изучава примјену најбоље праксе ЈПП-а, те у свом домену сарађује са страним националним тијелима и међународним организацијама и институцијама овлаштеним за едукацију из области ЈПП-а, примјену модела ЈПП-а и провођење пројеката ЈПП-а,

л) израђује и објављује водиче, приручнике и методолошке смјернице за припрему, уговарање и провођење пројеката, те даје упутства и објашњења из подручја ЈПП-а,

м) обавља и друге послове у складу са одредбама овог закона и подзаконских аката.

1. Садржај и начин организовања програма обавезне едукације из става (1) тачка х) овог члана ће се ближе уредити уредбом из члана 9. став (12) овог закона.

**Одјељак Ц. – Средства за рад и извјештавање**

**Члан 28.**

**(Средства за рад Федералног министарствa финансија из области ЈПП-а)**

Средства за рад Федералног министарствa финансијаза обављање послова из области ЈПП-а обезбјеђују се у Буџету Федерације БиХ.

**Члан 29.**

**(Начин извјештавања)**

1. Федерално министарствo финансијаза свој рад из области ЈПП-а одговара Влади Федерације БиХ.
2. Федерално министарствo финансија најмање једном годишње подноси Влади Федерације БиХ извјештај о свом раду.
3. Извјештај из става (2) овог члана подноси се до истека првог квартала текуће године за претходну годину.
4. Извјештај садржи податке о поднесеним приједлозима провођења пројеката ЈПП-а, одлуке Федералног министарствa финансијауз краће образложење, преглед закључених уговора из Регистра уговора о ЈПП-у, упите са стручним мишљењем Федералног министарствa финансија, програме едукације учесника, те друге податке о раду Федералног министарствa финансија.
5. На захтјев Владе Федерације БиХ, Федерално министарствo финансија је дужнo пружити и друге информације и акте у вези са својим радом из дјелокруга ЈПП-а.

**ПОГЛАВЉЕ V. - ПРАВНА ЗАШТИТА**

**Одјељак А. – ПРИМЈЕНА ПРОПИСА**

**Члан 30.**

**(Примјена одредаба Закона о управном поступку)**

1. На управне поступке које у оквиру својих надлежности утврђених овим законом проводи Федерално министарствo финансијаи друга надлежна тијела, примјењују се одредбе Закона о управном поступку Федерације БиХ.
2. Одлуке, рјешења и други управни акти Федералног министарствa финансијасу коначни и против њих се не може изјавити жалба, али се може покренути управни спор.

**Одјељак Б. – РЈЕШАВАЊЕ СПОРОВА**

**Члан 31.**

**(Начин рјешавања спорова)**

1. За спорове који настану из основа уговора о ЈПП-у, странке могу уговорити мирење или арбитражно рјешавање спорова пред домаћом или страном арбитражом.
2. У поступцима из става (1) овог члана примјењyје се право које је на снази у Федерацији БиХ.
3. Уколико странке нису уговориле арбитражно рјешавање спора или мирење за рјешавање спорова између странака, који настану из основу уговора о ЈПП-у, стварно и мјесно је надлежан суд према сједишту јавног партнера.

**Одјељак Ц. - ПРЕКРШАЈНЕ ОДРЕДБЕ**

**Члан 32.**

**(Покретање прекршајног поступка)**

1. Ако Федерално министарствo финансијаили друго надлежно тијело утврди да је дошло до повреде одредби овог закона од стране јавног тијела односно јавног партнера и/или изабраног понуђача односно ПЛПН, подноси надлежном суду приједлог за покретање прекршајног поступка.
2. Ако се утврди да је дошло до повреде одредби овог закона од стране надлежног министарства, Влада Федерације БиХ подноси надлежном суду приједлог за покретање прекршајног поступка.

**Члан 33.**

**(Новчане казне)**

1. Новчаном казном од 5.000,00 до 15.000,00 КМ казниће се за прекршај јавно тијело, односно јавни партнер ако:
2. објави јавни позив противно одредбама члана 18. ст. (1), (2), (3) и (4),

б) закључи уговор о ЈПП-у без прибављеног мишљења и сагласности из члана 18. став (6),

ц) измјени уговор о ЈПП-у без сагласности из члана 20. став (4),

д) изврши пренос уговора о ЈПП-у без сагласности из члана 21. став (3),

1. у прописаном року не достави ресорном министарству и Федералном министарствy финансијаизвјештај из члана 24. став (2),

ф) не поступи по захтјеву Федералног министарствa финансијаиз члана 24. став (3),

г) не достави у прописаном року Федералном министарствy финансијадокументацију из члана 25. ст. (1) и (2).

1. За прекршај из става (1) овог члана казниће се и одговорно лице јавног тијела односно јавног партнера новчаном казном од 500,00 до 3.000,00 КМ.
2. Новчаном казном од 5.000,00 до 15.000,00 КМ казнит ће се за прекршај ПЛПН односно приватни партнер ако:
3. обавља дјелатности противно одредби члана 8. став (2),

б) измјени уговор о ЈПП-у без сагласности из члана 20. став (4),

ц) изврши пренос уговора о ЈПП-у без сагласности из члана 21. став (3),

д) промјени власничку структуру без сагласности из члана 21. став (5),

1. закључи уговор противно члану 22. став (1),

ф) не поступи по захтјеву Федералног министарствa финансијаиз члана 24. став (3),

г) не достави у прописаном року Федералном министарствy финансија документацију из члана 25. ст. (1) и (2).

1. За прекршаје из става (3) овог члана казниће се и одговорно лице ПЛПН односно јавног партнера, новчаном казном од 500,00 до 3.000,00 КМ.

**ПОГЛАВЉЕ VI. - ЗАВРШНЕ ОДРЕДБЕ**

**Одјељак А. - ДОНОШЕЊЕ ПОДЗАКОНСКИХ АКАТА**

**Члан 34.**

**(Рокови за доношење подзконских аката)**

1. Влада Федерације БиХ ће најкасније у року од 120 дана од дана ступања на снагу овог закона донијети уредбу из члана 9. став (12) овог закона.
2. На питања која нису уређена овим законом на одговарајући начин се примјењују посебни закони, као и остали прописи који су на снази у Босни и Херцеговини.

**Одјељак Б. - СТУПАЊЕ НА СНАГУ**

**Члан 35.**

**(Ступање на снагу)**

Овај закон ступа на снагу осмог дана од дана објављивања у „Службеним новинама Федерације БиХ“.

Образложење

уз Нацрт закона о јавно - приватном партнерству

Федерације Босне и Херцеговине

**I – УСТАВНИ ОСНОВ**

Уставни основ за доношење предложеног закона садржан је у члану III. 1. ф). Устава Федерације Босне и Херцеговине у којем је прописано да је у искључивој надлежности Федерације Босне и Херцеговине "утврђивање економске политике, укључујући планирање и обнову и политику кориштења земљишта на федералном нивоу", а Парламент Федерације Босне и Херцеговине, уз остала овлаштења предвиђена Уставом Федерације Босне и Херцеговине, одговоран је за доношење закона о вршењу дужности федералне власти.

Предложеним законом се обезбјеђује да области које су прописане у члану 2. Устава Федерације Босне и Херцеговине, које су у надлежности Федерације Босне и Херцеговине и кантона остају и даље како су до сада правно уређене, односно одредбама овог закона нема преношења надлежности између Федерације Босне и Херцеговине и кантона.

# II – РАЗЛОЗИ ЗА ДОНОШЕЊЕ ЗАКОНА

Разлози за доношење овог закона садржани су у потреби стварања транспарентног, недискриминаторног и јасног правног оквира за утврђивање услова под којима домаћа и страна правна лица могу инвестирати у грађење и/или реконструкцију и одржавање и/или управљање јавним инфраструктурним објектима и/или јавном инфраструктуром с циљем пружања јавне услуге и/или задовољења јавне потребе из надлежности јавног партнера. Такођер, предложени правни оквир би требао да допринесе стимулисању улагања домаћег и страног капитала у јавни сектор ради обезбјеђења вишег нивоа квалитета јавних услуга у Федерацији Босне и Херцеговине.

Имајући у виду да Федерација Босне и Херцеговине и поред вишегодишњег настојања да ову област уреди нема усвојен Закон о јавно-приватном партнерству. Примарно су представници Владе Федреације Босне и Херцеговине учествовали у Пројекту “Јавно-приватно партнерство” гдје је носилац активности био Уред координатора за реформу јавне управе Босне и Херцеговине. Циљ Пројекта је било успостављање функционалног оквира за јавно - приватно партнерство у Босни и Херцеговини усклађеног са законодавством ЕУ, европским стандардима и најбољим европским праксама. У оквиру Пројекта Влада Федерације Босне и Херцеговине формирала је интерресорну Радну групу састављену од 12 чланова у којој су поред чланова који су били представници ресорних министарстава и Генералног секретаријата Владе Федерације Босне и Херцеговине били именовани и еминентни професори и стручњаци из ове области ангажовани из ресурса експертног тима Пројекта. У тој фази је припремљен преднацрт Закона.

Међутим, у другој фази припреме приједлога закона, након што је Федерално министарство енергије, рударства и индустрије обрадило примједбе и сугестије изнесене на одржаним јавним расправама и уз накнадно обављене консултације са осталим ресорним министарствима, у израду текста закона укључила се и Међународна финансијска корпорација (ИФЦ) с циљем усклађивања предложеног текста закона са међународним принципима и најбољим праксама из земаља у окружењу.

Анализом смјерница за примјену успјешности јавно – приватног партнерства, као предности на нивоу Федерације Босне и Херцеговине истакнуте су: убрзана градња јавне инфраструктуре, смањење трошкова укупног вијека пројекта, боља подјела ризика, стимулисање извођача да побољшају управљање и извођење сваког добијеног пројекта, стварање додатних прихода за приватног партнера од стране трећих лица кориштењем слободних капацитета, проширење јавног управљања на приватног партнера при чему јавни сектор дјелује као регулатор. Додатни разлози за пројекте јавно – приватног партнерства су били и буџетска ограничења јавног сектора, захтјеви за побољшањем квалитета услуга јавног сектора на основу знања и радних метода приватног сектора, потребна промјена улоге државе у привреди и услужном сектору, као и повећање ефиксности у кориштењу и искориштавању инфраструктуре.

**III. – ОБРАЗЛОЖЕЊЕ ПРЕДЛОЖЕНИХ ПРАВНИХ РЈЕШЕЊА**

**Поглавље I - Заједничке одредбе**

**Одјељак А - Основне одредбе**, чл. 1. – 6. садрже одредбе којима се прописује предмет закона, родно значење израза, појам јавно - приватног партнерства (у даљем тексту: ЈПП), значење појединих израза, начела која је јавни партнер дужан поштовати и проводити, ризике који представља будући неизвјестан догађај и чије је наступање независно од воље уговорних страна.

**Одјељак Б – Субјекти ЈПП-а**, чл. 7. и 8. садрже одредбео надлежностима за пројекте ЈПП-а, односно да је за пројекте Федерације Босне и Херцеговине који укључују планирање потенцијалних пројеката ЈПП-а, припрема приједлог пројеката ЈПП-а, провођење поступка избора консултанта, провођење поступка додјеле уговора о ЈПП-у и надзор над провођењем уговора о ЈПП-у у надлежности односног ресорног министарства, док је за пројекте јавне установе чији је оснивач Федерација Босне и Херцеговине (у даљем тексту: Федерација БиХ) и привредног друштва у власништву или већинском власништву Федерације БиХ, провођење активности у надлежности односног јавног тијела. Чланом 8. дефинисано је правно лице посебне намјене (ПЛПН) које изабрани понуђач, у складу са одредбама овог закона, оснива у сврху закључивања уговора о ЈПП-у и провођења пројекта ЈПП-а.

**Поглавље II. – Пројекат ЈПП-а**

**Одјељак А. - Планирање и припремање пројеката ЈПП-а**, чл. 9.-13. садрже одредбе којима се прописује поступак планирања потенцијалних пројеката кроз израду средњорочних и годишњих планова потенцијалних пројеката ЈПП-а, као и организовање јавних консултација ради обезбјеђења учешћа заинтересованих страна, прибављање обавезних мишљења, рокове за поступање, обезбјеђење потребних средстава као и основ за доношење Уредбе Владе Федерације БиХ којом ће се ближе уредити садржај средњорочног и годишњег плана потенцијалних пројеката ЈПП-а, начин припреме Каталога потенцијалних пројеката ЈПП-а и друга питања од значаја за провођење овог закона. За потенцијалне пројекте ЈПП-а прописан је садржај Пројекта ЈПП-а, Техничке студије изводљивости пројекта ЈПП-а, Студије оправданости пројекта ЈПП-а, као и могућностангажовања једног или више консултаната за пружање стручне подршке у припреми приједлога пројекта ЈПП-а, уговарању пројекта ЈПП-а, те управљања уговором о ЈПП-у.

**Одјељак Б. - Предлагање и одобравање пројеката ЈПП-а**, чл. 14. – 17. садрже одредбе о овлаштењу за предлагање пројеката ЈПП-а, могућност објављивања јавног позива за исказивање интереса за реализацију пројеката ЈПП-а, процедуру са роковима за поступање и могућност давања приједлога ЈПП пројеката од стране заинтересованих лица из пословног сектора, као и надлежност Владе Федерације БиХ да на приједлог ресорног министарства донесе одлуку о опредијељености за успостављање ЈПП-а ради провођења пројекта ЈПП-а или закључак о неприхватању приједлога пројекта ЈПП-а. Влада Федерације БиХ одлуку, односно закључак доставља ресорном министарству у року од 15 дана од дана доношења одлуке односно закључка.

**Поглавље III. – Додјела уговора, регистар и надзор**

**Одјељак А. - Додјела и садржај уговора о ЈПП-у,** чл. 18.-22. садрже одредбе о поступук додјеле уговора о ЈПП-у, обавезни садржај уговора о ЈПП, измјене Уговора о ЈПП-у, трајање и пренос уговора о ЈПП-у и промјена власничке структуре у ПЛПН-у, као и подуговарање.

**Одјељак Б. – Регистар,** члан 23. садржи одредбу која регулише надлежностФедералног министарствa финансијада о склопљеним уговорима о ЈПП-у са свим додацима и измјенама уговора води евиденцију у Регистру уговора о ЈПП-у.

**Одјељак Ц. – Надзор,** чл. 24. и 25. садрже одредбе које регулишу надзор над провођењем пројеката ЈПП-а, односно да јавни партнер прати провођење и врши надзор над провођењем пројеката ЈПП-а у складу са својим надлежностима и одредбама овог закона и о томе је дужан редовно, а најмање једанпут годишње извјештавати ресорно министарство и Федерално министарствo финансија. На захтјев Федералног министарствa финансијајавни партнер и ПЛПН су дужни пружити тражене податке и доставити одговарајуће акте о провођењу пројекта ЈПП-а, као и достављање обавезне документације у сврху надзора над провођењем пројеката ЈПП-а.

**Поглавље IV. – Надлежно тијело за оцјену и одобравање пројеката ЈПП-а**

**Одјељак А. - Федерално министарствo финансија,** члан 26. садржи одредбу која регулише преношење јавних овлаштења у вези са планирањем, предлагањем, одобравањем, провођењем и надзором пројеката ЈПП са Владе Федерације БиХ на Федерално министарствo финансија.

**Одјељак Б. - Надлежности Федералног министарствa финансија,** члан 27. садржи одредбу која регулише надлежности Федералног министарствa финансија из области ЈПП-а.

**Одјељак Ц. – Средства за рад и извјештавање,** чл. 28. и 29. садрже одредбе које регулишу средства за рад Федералног министарствa финансијаи начин извјештавања.

**Поглавље V. - Правна заштита**

**Одјељак А. – Примјена прописа,** члан 30. садржи одредбу којом се регулише примјена одредаба Закона о управном поступку код провођења поступака из своје надлежности Федералног министарствa финансијаи других надлежних тијела, те да су одлуке, рјешења и други управни акти Федералног министарствa финансија коначни и против њих се не може изјавити жалба, али се може покренути управни спор.

**Одјељак Б. – Рјешавање спорова, члан 31.** садржи одредбу која регулише начин рјешавања спорова који настану из основа уговора о ЈПП-у и могућност уговарања мирења или арбитражног рјешавања спорова пред домаћом или страном арбитражом, те да је у овим поступцима надлежно право које је на снази у Федерацији БиХ.

**Одјељак Ц. - Прекршајне одредбе,** чл. 32. и 33. садрже одредбе које регулишу покретање прекршајног поступка и новчане казне за прекршај за јавно тијело, односно јавног партнера и одговорно лице јавног тијела односно јавног партнера, као и ПЛПН односно приватног партнера и одговорно лице ПЛПН-а.

**Поглавље VI. - Завршне одредбе**

**Одјељак А. - Доношење подзаконских аката,** члан 34. садржи одредбу која регулише рокове за доношење подзконских аката, односно задужење за Владу Федерације БиХ да најкасније у року од 120 дана од дана ступања на снагу овог закона донесе Уредбу из члана 9. став (12) овог закона. На питања која нису уређена овим законом на одговарајући начин се примјењују посебни закони, као и остали прописи који су на снази у Босни и Херцеговини.

**Одјељак Б. - Ступање на снагу,** члан 35. садржи одредбу која регулише ступање на снагу овог закона и тоосмог дана од дана објављивања у „Службеним новинама Федерације БиХ“.

IV – УСКЛАЂЕНОСТ ПРОПИСА С ЕВРОПСКИМ ЗАКОНОДАВСТВОМ

Правни основ за доношење Нацрта закона о јавно - приватном партнерству садржан је у обавези Босне и Херцеговине и тијела јавне власти на свим нивоима, да по приступању Споразуму о стабилизацији и придруживању обезбиједе постепено усклађивање својих постојећих закона, као и будућег законодавства са правном течевином (ацqуисем) Заједнице.

Према члану 70. Споразума прописано је да Стране уговорнице (ЕУ и БиХ) признају важност усклађивања постојећег законодавства Босне и Херцеговине са законодавством Заједнице, као и његовог ефикасног провођења. Ова обавеза је и правни основ да се изврши постепено преузимање правне течевине комунитарног права ЕУ, па тиме и легислативних рјешења из сектора јавно - приватног партнерства.

Везано за усаглашеност предложеног закона о јавно - приватном партнерству није се могло утврдити да постоје примарни и секундарни извори права Европске уније који на посебан начин регулишу питања која су регулисана наведеним законом с тим да су кориштени сви правни акти који се односе на правни режим ЈПП-а и правни режим јавних набавки.

У погледу правне течевине Европске уније кориштени су сљедећи правни акти:

* Green Paper on Public-Private Partnerships and Coммunity Law on Public Contracts and Concessions,
* Guidelines for Successful Public – Private Partnerships,
* Директива 2014/23/ЕУ Европског парламента и Вијећа од 26.02.2014. године о додјели уговора о концесији,
* Директива 2014/24/ЕУ Европског парламента и Вијећа од 26.02.2014. године о јавној набавки и о стављању изван снаге Директиве 2004/18/ЕЗ,
* Директива 2014/25/ЕУ Европског парламента и Вијећа од 26.02.2014. године о набавки субјеката који дјелују у сектору водопривреде, енергетском и прометном сектору те сектору поштанских услуга и стављању изван снаге Директиве 2004/17/ЕЗ, те врше Исправак Директиве 2014/23/ЕУ Европског парламента и Вијећа од 26.02.2014. године о додјели уговора о концесији.

Поред побројаних правних аката кориштени су и бројни други документи који су рађени на стручном, легислативном, академском и другим нивоима, а све како би се унаприједио процес правног режима пројеката ЈПП-а.

Нови моменат у регулисању области јавно-приватног партнерства представљају и мишљења и препоруке које је у протеклом периоду Европска комисија у својим документима таксативно издвојила као приоритете у оквиру Поглавља В. - Јавне набавке и Поглавља ВИ. - Право привредних друштава и Пододбора за унутрашње тржиште и конкуренцију на начин да се тражи од Босне и Херцеговине да код великих јавних уговора нарочито у јавно-приватном партнерству и концесијама службеници буду упознати са смјерницама које је припремио Европски центар за експертизу у јавно-приватном партнерству унутар инвестиционог оквира за западни Балкан, те принципима садржаним у одговарајућим прописима Комисије, укључујући и Директиву 2014/23/ЕУ.

**V – МЕХАНИЗМИ И НАЧИН ОБЕЗБЈЕЂЕЊА ПРОВОЂЕЊА**

Нацрт закона о јавно-приватном партнерству у Федерацији БиХ са предложеним рјешењима има за циљ да допринесе креирању могућности за боље пружање јавних услуга у Федерацији БиХ. Циљ је прије свега стратешки утврдити који пројекти јавних инвестиција могу бити предметом јавно-приватног партнерства, те како на најефикаснији и транспарентан начин провести процедуру избора приватног партнера. Поред тога, превиђени су механизми за утврђивање листе пројеката који могу бити предмет партнерства, те креирање регистра постојећих и потенцијалних пројеката. С тим у вези, предложеним рјешењима се настоји креирати повољније окружење које би привукло озбиљне стране и домаће инвеститоре. Одредбе предложеног закона су у потпуности усаглашене са осталим прописима у Босни и Херцеговини, односно Федерацији БиХ којим се регулише област јавних набавки, привредних друштава, прекршаја, итд.

**VI – УЧЕСТВОВАЊЕ ЈАВНОСТИ И КОНСУЛТАЦИЈЕ У ИЗРАДИ ЗАКОНА И ПРОВЕДЕНА ЈАВНА РАСПРАВА**

Приликом израде овог закона испуњени су услови из Уредбе Владе Федерације БиХ о правилима за учествовање заинтересоване јавности у поступку припреме федералних правних прописа и других аката.

Током припреме нацрта, одржани су консултативни састанци кроз организоване јавне расправе са свим кантоналним представницима.

Парламент Федерације Босне и Херцеговине, након разматрања Нацрта закона о јавно-приватном партнерству Федерације Босне и Херцеговине, и то на 30. редовној сједнице Представничког дома од 09.03.2022. године и на наставку 10. ванредне сједнице Дома народа од 24.03.2022. године, донио је закључке којима је прихваћен Нацрт закона, уз оцјену да може послужити као основа за израду Приједлога закона. Уједно, задужена је Влада Федерације Босне и Херцеговине и обрађивач, да организира и проведе јавну расправу у трајању од 60 дана.

Поступајући у складу са наведеним закључцима, а у циљу сачињавања што квалитетнијег текста Приједлога закона о јавно-приватном партнерству Федерације Босне и Херцеговине, Федерално министарство енергије, рударства и индустрије је подузело низ активности, па је тако текст Нацрта закона са образложењем на службеним језицима Федерације Босне и Херцеговине објављен на службеној интернет страници овог Министарства ([www.фмери.гов.ба](http://www.fmeri.gov.ba/)), чиме је исти постао доступан најширем кругу заинтересованих лица, која су након увида у објављени текст имала могућност да на адресу овог Министарства (Алексе Шантића б.б. Мостар) доставе све евентуалне примједбе и сугестије. Наведено обавјештење је актом број: 08/02-34-148/17 од 10.04.2022. године достављано на адресе влада свих десет кантона.

Уједно, одржане су јавне расправе које су биле организоване путем Привредне/Господарске коморе Федерације Босне и Херцеговине и то у Сарајеву (Бранислава Ђурђева 10) дана 20.04.2022. године, у Мостару (Кнеза Домагоја 12) дана 10.05.2022. године и у Тузли (Трг слободе бб) у сарадњи са Канатоналним министарство привреде дана 12.05.2022. године на којима су били присутни представници федералних и кантоналних министарства, других институција, привредних друштава са већинским учешћем државног капитала и јавних предузећа, као и осталих заинтересованих.

У вези са наведеним примједбе и сугестије дате на закон о јавно-приватном партнерству Федерације Босне и Херцеговине, како на 30. редовној сједнице Представничког дома од 09.03.2022. године и на наставку 10. ванредне сједнице Дома народа од 24.03.2022. године, тако и на јавним расправама или достављеним електронским путем, сагледане су у Федералном министарству енергије, рударства и индустрије и исте су у највећој мјери прихваћене и уграђене у текст закона.

**VII – ЕКОНОМСКА ОПРАВДАНОСТ ДОНОШЕЊА ПРОПИСА**

Економска оправданост доношења овог прописа највише се базира на интенцији предлагача да, кроз уређенији и транспарентнији систем олакша провођење пројеката јавно-приватног партнерства. Уређује се област која није била довољно уређена и која ће допринијети смањењу инфраструктурних недостатака и јачању економског раста у Федерацији Босне и Херцеговине. Законом су предвиђена рјешења усклађена са најбољим међународним праксама, поготово узимајући у обзир финансијску оправданост и банкабилност пројеката. Предложеним текстом се даје могућност јавним тијелима да обезбиједе бољу и адекватнију јавну услуга која неће креирати додатно фискално оптерећење на страни јавног сектора.

Нацрт закона нема додатне фискалне ефекте, нити подразумијева запошљавање нових лица, изузев што се предвиђа унапређење знања и оспособљености постојећих запосленика у области јавно-приватног партнерства, те бољу координацију институција на нивоу Федерације Босне и Херцеговине.

**VIII – ФИНАНСИЈСКА СРЕДСТВА**

За провођење овог закона није потребно обезбиједити додатна средства у Буџету Федерације БиХ.